Komisijas atzinums saskaņā ar EK līguma 251. panta 2. punkta trešās daļas c) apakšpunktu par Eiropas Parlamenta ierosināto grozījumu Padomes kopējā nostājā, kas attiecas uz priekšlikumu Eiropas Parlamenta un Padomes regulai par grozījumu Regulā (EK) Nr. 881/2004 par Eiropas Dzelzceļa aģentūras izveidošanu ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0687 galīgā redakcija - COD 2006/0274 */





[pic] | EIROPAS KOPIENU KOMISIJA | Briselē, 30.10.2008 COM(2008) 687 galīgā redakcija 2006/0274 (COD) KOMISIJAS ATZINUMS saskaņā ar EK līguma 251. panta 2. punkta trešās daļas c) apakšpunktu par Eiropas Parlamenta ierosināto grozījumu Padomes kopējā nostājā, kas attiecas uz priekšlikumu EIROPAS PARLAMENTA UN PADOMES REGULAI par grozījumu Regulā (EK) Nr. 881/2004 par Eiropas Dzelzceļa aģentūras izveidošanu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2006/0274 (COD) KOMISIJAS ATZINUMS saskaņā ar EK līguma 251. panta 2. punkta trešās daļas c) apakšpunktu par Eiropas Parlamenta ierosināto grozījumu Padomes kopējā nostājā, kas attiecas uz priekšlikumu EIROPAS PARLAMENTA UN PADOMES REGULAI par grozījumu Regulā (EK) Nr. 881/2004 par Eiropas Dzelzceļa aģentūras izveidošanu 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmāk sniegts Komisijas atzinums par Parlamenta ierosināto grozījumu. 2. Priekšvēsture Datums, kurā priekšlikums nosūtīts Eiropas Parlamentam un Padomei (dokuments COM(2006) 785, galīgā redakcija — 2006/0274 COD) | 13.12.2006. | Eiropas Ekonomikas un sociālo lietu komitejas atzinuma datums | 11.7.2007. | Datums, kad Eiropas Parlaments sniedzis atzinumu (pirmajā lasījumā) | 29.11.2007. | Kopējās nostājas (ar vienprātīgu lēmumu) pieņemšanas datums | 3.3.2008. | Datums, kad Eiropas Parlaments sniedzis atzinumu (otrajā lasījumā) | 9.7.2008. | 3. KOMISIJAS PRIEKŠLIKUMA MĒRĶIS Eiropas Komisija 2006. gada 13. decembrī ir pieņēmusi vairākus pasākumus, kuriem jāveicina dzelzceļa nozares atjaunošana, novēršot šķēršļus vilcienu kustībai Eiropas dzelzceļa tīklā. Komisijas iniciatīvai ir divi galvenie iemesli: - atvieglot vilcienu brīvu kustību Eiropas Savienībā, nodrošinot pārskatāmāku un efektīvāku procedūru attiecībā uz lokomotīvju nodošanu ekspluatācijā; - vienkāršot normatīvo vidi, konsolidējot un apvienojot direktīvas par dzelzceļu savstarpējo izmantojamību. Viens no minētajiem pasākumiem paredz grozīt regulu, ar kuru izveidoja Eiropas Dzelzceļa aģentūru, lai tajā iekļautu jaunus aģentūras uzdevumus vilcienu brīvas kustības veicināšanai. Runa ir par šādiem uzdevumiem: - sagatavot detalizētu atsauces dokumentu, kas ļautu salīdzināt visus dalībvalstu piemērojamos nacionālos noteikumus, kuri attiecas uz ritošā sastāva nodošanu ekspluatācijā; - organizēt valstu drošības iestāžu tīkla darbību, lai pakāpeniski samazinātu katras dalībvalsts nacionālo noteikumu skaitu un lai noskaidrotu, kādus noteikumus var uzskatīt par līdzvērtīgiem; - sagatavot tehniskos atzinumus pēc Komisijas vai to valsts iestāžu pieprasījuma, kas ir atbildīgas par drošību. Turklāt šķita lietderīgi regulas grozījumā precizēt vairākus uzdevumus, kuri pamatojas uz pieredzi, kas gūta pēc aģentūras izveidošanas, jo īpaši saistībā ar Eiropas Dzelzceļu satiksmes pārvaldības sistēmas ( ERTMS ) un ritošā sastāva reģistru ieviešanu. 4. KOMISIJAS ATZINUMS PAR EIROPAS PARLAMENTA IEROSINĀTAJIEM GROZĪJUMIEM Pēc Slovēnijas prezidentūras laikā vairākus mēnešus ilgušām sarunām neoficiālajā trialogā 2008. gada 24. jūnijā tika rasta vienošanās iespēja. Šī vienošanās galvenokārt attiecas uz Aģentūras uzdevumiem ERTMS jautājumos. Komisija var pieņemt Eiropas Parlamenta otrajā lasījumā pieņemto kompromisa grozījumu.